AQShda O‘zbekiston fuqarosi Akmal Zokirov IShID guruhiga yordam ko‘rsatishga harakat qilganlikda ayblanmoqda. Bu haqda Nyu-York Sharqiy federal okrugi prokurori vazifasini bajaruvchi Kelli Karri ma’lum qildi.Karri xonimning so‘zlariga qaraganda, 29 yoshli Zokirov odamlar orasida IShID saflariga kirishni targ‘ib qilib borgan. Aniqlanishicha, u Nyu-Yorkda istiqomat qiluvchi to‘rt kishi bilan til biriktirib harakat qilgan. Ulardan uch nafari O‘zbekiston fuqarosi, bir nafari qozog‘istonlikdir.Joriy yilning fevralida Qozog‘iston fuqarosi Ahror Saidahmedov Nyu-Yorkning Jon Kennedi nomli xalqaro aeroportida to‘xtatib qolingan edi. Keyinchalik u o‘zbekistonlik sheriklari bilan Turkiyaga uchmoqchi, u yerdan esa Suriyaga o‘tib, IShID safiga qo‘shilmoqchi bo‘lgani aytildi. Shu ayblovlar 24 yoshli o‘zbekistonlik Abdurasul Jo‘raboyevga ham qo‘yildi. Zokirov ushbu guruhning beshinchi a’zosi deb hisoblanmoqda.Ayblovlar tasdiqlansa, Zokirov 30 yilga qamaladi.